24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 41 της 16/22 Ιαν. 1981 (ΦΕΚ Α΄19) Περί τακτικών εδρών εις την Φυσικομαθηματικήν Σχολην του Πανεπιστημίου Αθηνών.  Έχοντες υπ’ όψιν: Ι.Τας διατάξεις των άρθρων: α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων».  β)Μόνου του Π.Δ. 704/1979 «περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Εθνικής Πιδείας και Θρησκευμάτων και Οικονομικών « (ΦΕΚ  210 Α΄).  2.Την γνώμην της Φυσικομαθηματικής Σχολης (συνεδρίαι: 30-3-78, 18-5-78) και της Συγκλήτου (συνεδρίαι: 30-5-78, 25-7-78) του Πανεπιστημίου Αθηνών και  3.Την υπ’ αριθ 56/1980 γνωμοδότησιν του Συμβουλίου της Επικρατείας προτάσει των Υπουργών Οικονομικών και Εθνικής Παιδείας και Θρησκευμάτων, αποφασίζομεν: Άρθρον Μόνον.-Ιδρύονται εις την Φυσικομαθηματικήν Σχολήν του Πανεπιστημίου Αθηνών αι κάτωθι τακτικαί έδραι: α)Εφηρμοσμένης Γεωλογίας έχουσα ως περιεχόμενον την Τεχνικήν Γεωλογίαν (Γεωλογίαν φραγμάτων , σηράγγων και λοιπών έργων) και την Υδρογεωλογίαν.  β)Εφηρμοσμένης Γεωφυσικής, έχουσα ως περιεχόμενον την φυσικήν διασκόπησιν των ανωτάτων στρωμάτων του φλοιού της γης δια βαρυτομετρικών, μαγνητικών ηλεκτρικών, ραδιενεργών και σεισμικών μεθόδων.  γ) Οικολογίας Χερσαίων Οικοσυστημάτων έχουσα ως περιεχόμενον την έννοιαν του οικοσυστήματος, βιοκοινωνίας, ροής ενεργείας τους καθοριστικούς παράγοντας, τους κυρίους τύπους οικοσυστημάτων, την ανάπτυξιν και εξέλιξίν των, την διαχείρισιν των οικοσυστημάτων και την ρύπανσιν.  δ) Γενετικής έχουσα ως περιεχόμενον την κληρονομικότητα και τους μηχανισμούς αυτής το γενετικόν υλικόν, την έκφρασιν, διαιώνησιν και εξέλιξιν αυτού, την βιομηχανικήν γενετικήν του ανθρώπου και την γενετικήν των πληθυσμών.  ε)Αναλυτικής Φαρμακευτικής Χημείας, έχουσα ως περιεχόμενον τον χημικόν, φυσικοχημικόν, βιολογικόν, μικροβιολογικόν και τον φαρμακοτεχνικό έλεγχον των φαρμακευτικών προϊότνων.  στ)Βιοφαρμακευτικής, έχουσα ως περιεχόμενον την σχέσιν μεταξύ φυσικοχημικών ιδιοτήτων του φαρμάκου εντός μιας φαρμακοτεχνικής μορφής και της θεραπευτικής ανταποκρίσεως η οποία παρατηρείται μετά την χορήγησίν του και ειδικώτερον την απορρόφησιν, κατανομήν, μεταβολισμόν και απέκκρισιν των φαρμάκων.  